14-jariges verkrag glo 11-jarige seunDoornkop-begraafplaas Foto: www.eggsa.org ŉ 11-jarige seun is glo deur twee ander minderjariges by Doornkop-begraafplaas in Soweto verkrag. “ŉ Plaaslike inwoner het Woensdagaand die misdaad sien gebeur en die 11-jarige se ouers ingelig,” het ao Kay Makhubela, woordvoerder van die polisie in Gauteng, gesê. Die vermeende verkragters is albei 14 jaar oud. Die slagoffer is na ŉ hospitaal geneem vir mediese behandeling. “Die twee tieners is in hegtenis geneem en na ŉ plek van veiligheid geneem.” Hulle sal binnekort in die Protea-landdroshof verskyn.